JO 2024. Curg felicitările pentru David Popovici de la lideri politici și diplomați pe rețelele de socializare
Sportivul român David Popovici, băiatul de aur al înotului românesc, se bucură de felicitările venite nu doar de la publicul lui susținător entuziast de acasă, ci și de la lideri politici și diplomați, care s-au grăbit să posteze pe rețelele de socializare mesaje adresate tânărului câștigător al medaliei de aur la proba de 200 de metri liber de la JO 2024. David Popovici a reușit o performanță uriașă și este campion olimpic! Românul în vârstă de 19 ani a luat medalia de aur pentru România la 200 de metri liber la Jocurile Olimpice de la Paris 2024.